钦定古今图书集成/明伦汇编/官常典/第092卷 > 景孝简王宗汉
## 钦定古今图书集成/明伦汇编/官常典/第092卷 > 景孝简王宗汉

按《宋史濮王传》：“宗汉，英宗幼弟也。累拜保宁军留后、
邺国公，东阳安康郡王。元符初，以彰德军节度使、开
府仪同三司、检校司空，嗣濮王。徽宗即位，徙宁江、保
平、泰宁三镇，判大宗正事，加检校司徒、太保、太尉。帝
幸濮邸，迁其子孙官。时安懿王诸子独宗汉在，恩礼
隆腆。大观三年八月薨，赠太师，追封景王，谥孝简。”宗
汉，善画，尝作《八雁图》，人称其工。仲增嗣。